Da havna i Goole ble åpnet var stedet en liten landsby på rundt 450 innbyggere. Behovet for kull økte og dermed også produksjonen i gruvene. Det ble bygget kanaler som lettet transporten fra gruvene, og teknologiske nyvinninger gjorde omlastingen i havna mer effektiv. Som følge av veksten i trafikken over havna vokste etterhvert også både folketallet og velstanden i byen Goole betydelig.